Ръководството на ПФК АРДА продължава да прави трансферни удари. Днес договор с клуба подписа защитникът Конър Рандъл. След като успешно премина всички медицински прегледи, бившият футболист на Ливърпул се видя с президента на ПФК АРДА Петър Пешев. Двете страни се разбраха и подписаха договор за 2 години.



Конър Рандъл е юноша на Ливърпул, с който прави и дебют във Висшата лига под ръководството на Юрген Клоп. Той е на 24 години и играе на поста десен бек. Има изиграни близо 100 мача в различните възрастови групи на Ливърпул. След това е играл под наем в Шрюсбъри, шотландския Хартс и Рочдейл.